Jon Barrenetxea

Jon Barrenetxea Golzarri (Gamiz-Fika, 2000ko apirilaren 20a - ) euskal txirrindularia da, gaur egun Caja Rural-Seguros RGA talde profesionalean aritzen dena.

Kirol ibilbidea

Hasiera eta ibilbide amateurra 
Jon Barrenetxea zortzi urterekin hasi zen txirrindularitzan. Mungiako Valentin Uriona Txirrindularitza Eskolan ikasi zuen, bere anaia nagusia den Mikelekin.

Gazteen kategorietan, euskal txirrindulari onenetakoa izan zen. Kadetetan, hamahiru garaipen lortu zituen, horien artean txapelketa ospetsu batzuk. Junior mailan ibilbide arrakastatsua izan zuen, hogei garaipen lortu zituelarik, horien artean nabarmentzekoa da 2018ko Espainiako txapelketa. Urte berean, Europako txapelketetan lehiatu zen 43. postuan amaituz baita Munduko txapelketan ere, 36. postua lortuz.

2019an Baqué-Ideus-BH taldera pasatu zen, afizionatuetan, unibertsitateko ekonomia ikasketekin jarraitzen zuen bitartean. Uztailean, 23 urte baino gutxiagoko txirrindularientzat den Antzuola Saria eskuratu zuen. Denboraldi horren amaieran, berriz, ez zuen garaipenik lortu, apendizitisaren ebakuntza bat zela eta.

2020an afizionatuen mailan nabarmendu zen garaipen ugari lortuz (Zumaiako Saria, Goierriko Itzulia, Nafarroako Txapelketa, San Gregorio Saria). Bere lan onekin Euskaldun Txapelketa irabazi zuen (Euskal Herriko 26 urtetik beherako txirrindularientzat hainbat proba biltzen dituena). Urriaren 11n, denboraldi ederra burutu zuen, Balentziaga Memoriala irabazita eta bestetik, ibilbide malkartsu batean jokatutako Espainiako Kopa afizionatuarentzako.

Ibilbide profesionala 
2021ean profesionaletara pasatu zen, Caja Rural-Seguros RGA taldean hain zuzen, Movistar eta Euskaltel-Euskadi taldeen proposamenak jaso arren.

2023ko denboraldiaren amaieran, hurrengo bi urtetarako kontratua sinatu zuen Movistarrekin.

Palmaresa

Amateurretan 
2018
  Espainiako errepideko txirrindularitza txapelketa (junior mailan)
2019 
 Antzuola Saria
2020
 Nafarroako errepideko txapelketa
 Euskaldun Txapelketa
 Zumaiako Saria
 Goierriko Itzulia
 San Gregorio Saria
 Balentziaga Memoriala
 2. San Juan Sari Nagusian
 3. Lehendakari Txapelketan

Profesionaletan 
2022
 Andaluziako Itzuliko Mendiko sailkapena
 Greziako Itzuliko Gazteen sailkapena 
2023
 Euskal Herriko Itzuliko Mendiko sailkapena 
 3. Boucles de l'Aulnen
 6. Espainiako errepideko txirrindularitza txapelketan
 9. Alentejoko Itzulian

Taldeak
 Caja Rural-Seguros RGA - (2021-2023)
 Movistar Team - (2024-)

Erreferentziak

Kanpo estekak 
 

Bizkaiko txirrindulariak
Euskal Herriko txirrindulariak
Gamiztar-fikarrak